มธ. กวาดทองลีลาศ จุฬาฯก็เฮ-สุรนารีเกมส์ เปิดอลังการ 21 ก.พ. นี้
กีฬามหาวิทยาลัยแห่งประเทศไทย ครั้งที่ 44 สุรนารีเกมส์ เปิดฉากเป็นทางการวันนี้ (21 ก.พ.) ที่ ม.เทคโนโลยีสุรนารี (มทส.) โดยมีพงศ์โพยม วาศภูติ อดีตนายกสมาคมกีฬาวอลเลย์บอล น้องอร สู้โว้ยอุดมพร พลศักดิ์ เหรียญทองยกน้ำหนักโอลิมปิก 2004, ดุ่ย สินธุ์เพชร กรวยทอง จอมพลังเหรียญทองแดงโอลิมปิกเกมส์ 2016 และ กิ๊ฟ วิลาวัณย์ อภิญญาพงศ์ นักวอลเลย์บอลทีมชาติขวัญใจชาวไทย ร่วมกันจุดคบเพลิงในพิธีเปิดพร้อมกัน สทท. 11 ถ่ายทอดสด ขณะที่นักลีลาศจาก ม.ธรรมศาสตร์ ช่วยกันกวาดเหรียญทอง ส่วน ม.กรุงเทพ ได้เหรียญทองฟันดาบเซเบอร์ ทีมชาย ขณะที่ ม.ศรีปทุม คว้าแชมป์เอเป้ ทีมหญิง,การแข่งขันกีฬามหาวิทยาลัยแห่งประเทศไทย ครั้งที่ 44 สุรนารีเกมส์ ที่ ม.เทคโนโลยีสุรนารี (มทส.) จ.นครราชสีมา เมื่อวันที่ 20 ก.พ. ยังมีการชิงชัยเหรียญทองล่วงหน้า ก่อนเริ่มพิธีเปิดการแข่งขันอย่างเป็นทางการ วันที่ 21 ก.พ. โดยไฮไลต์สำคัญอยู่ที่ฟันดาบ ชิง 2 เหรียญทอง ประเภทเซเบอร์ ทีมชาย รอบชิงชนะเลิศผลปรากฏว่า ม.กรุงเทพ เป็นฝ่ายชนะ ม.เกษตรศาสตร์ ไปได้ 45-24 คว้าเหรียญทองไปครอง ส่วนประเภทเอเป้ ทีมหญิง รอบชิงชนะเลิศ ม.ศรีปทุม ชนะ ม.เกษตรศาสตร์ 45-35,ด้านลีลาศ นักเต้นจาก ม.ธรรมศาสตร์ ช่วยกันคว้าเหรียญทอง โดยทำได้จากนพกร หนูสอน กับเพ็ญฐิชา แสงเกตุ ในประเภทสแตนดาร์ด คลาสอี (บีกินเนอร์ วอลซ์) และสแตนดาร์ด คลาสอี (ควิกสเต็ป) ส่วนอีกเหรียญทองมาจากฐิติวัสส์ จันทร์มาก กับรักชริน ไพบูลย์อัตถกิจ ในประเภทสแตนดาร์ด คลาสอี (แทงโก้) ส่วนสแตนดาร์ด คลาสอี (วอลซ์) เหรียญทองเป็นของภัทราวุธ โพพันทะราช กับ ปัณฑ์ชนิต พนมไพร จาก ม.มหาสารคาม, สแตนดาร์ด คลาสอี (เวียนนีส วอลซ์) ปิยะพันธุ์ ไชย-มาธิกูล กับภาวรินท์ อ่องสุข จากจุฬาฯ, สแตนดาร์ด คลาสดี (วอลซ์แอนด์แทงโก้) ทัพพ์เทพ จิระประเสริฐกร กับธนวรรณ ญาณะนันท์ จากจุฬาฯ,นายสิทธิชัย ปรียาดารา เลขาธิการสมาคมกีฬาลีลาศแห่งประเทศไทย เปิดเผยว่า กีฬามหาวิทยาลัยแห่งประเทศไทยครั้งนี้ เราได้เห็นการพัฒนาของนักกีฬารุ่นใหม่ๆขึ้นมาอย่างมากมาย เนื่องจากนักกีฬาเริ่มกระจายตัวตามสถาบันต่างๆ ทำให้มีความสามารถใกล้เคียงกัน นอกจากนี้ ยังมีนักกีฬาหน้าใหม่ที่รูปร่างและบุคลิกดี ทำให้น่าจะมีทางเลือกสำหรับทีมชาติเพิ่มมากขึ้น,ส่วนผลกีฬาอื่นๆ วอลเลย์บอลในร่ม ทีมชาย รอบแรก สายเอ ม.ราชภัฏพระนคร ชนะ ม.เอเชียอาคเนย์ 3-0 เซต 25-23, 25-18, 25-21,สายบี ม.ราชภัฏนครสวรรค์ ชนะ ม.ราชภัฏร้อยเอ็ด 3-0 เซต 25-15, 25-21, 25-22, สายซี ม.เทคโนโลยีราชมงคลล้านนา ชนะ ม.ธรรมศาสตร์ 3-0 เซต 25-22, 25-11, 25-17, สายดี ม.ราชภัฏอุดรธานี ชนะ ม.เทคโนโลยีสุรนารี 3-0 เซต 25-17, 25-9, 25-18, สายอี ม.มหาสารคาม ชนะ ม.บูรพา 3-0 เซต 25-18, 25-18, 25-22,ศ.ดร.ประสาท สืบค้า อธิการบดี ม.เทคโนโลยีสุรนารี เปิดเผยว่า ขณะนี้นักกีฬาเริ่มทยอยมาร่วมการแข่งขัน สุรนารีเกมส์ กันอย่างต่อเนื่อง ซึ่งทาง มทส.ได้เตรียมสิ่งอำนวยความสะดวกต่างๆ ไว้อย่างครบครัน โดยมีรถไฟฟ้าบริการรับ-ส่ง ภายในมหาวิทยาลัย และประสานด้านการพยาบาลกับโรงพยาบาลมหาวิทยาลัยบริการไว้ตลอด 24 ชม. พร้อมมีแพทย์-พยาบาลประจำทุกสนามแข่งขัน ส่วนด้านความปลอดภัย ก็ได้ร่วมมือกับสถานีตำรวจโพธิ์กลาง ในการเปิดสถานีย่อย ที่อาคารรักษาความปลอดภัยของมหาวิทยาลัยตลอด 24 ชม.จึงมั่นใจได้ว่านักกีฬาที่มาร่วมแข่งขันจะได้อุ่นใจเรื่องความปลอดภัยแน่นอน,สำหรับพิธีเปิดการแข่งขันจะมีขึ้นวันนี้ (21 ก.พ.) ที่สนามสุรพลากรีฑาสถาน มทส. เวลา 18.00 น. โดยมี พล.อ.อ.ชลิต พุกผาสุข องคมนตรี เป็นประธานในพิธี โดยมีการแสดงทั้งหมด 3 ชุด ประกอบด้วย ชุดที่ 1 ขอเป็นข้ารองบาททุกชาติไป, ชุด ที่ 2 ย่าโมหลักชัย เกรียงไกรสุรนารี และชุดที่ 3,วิมายนาฏการ อัครสถานปฐพีอีสาน ถ่ายทอดสดทางช่อง 11 เอ็นบีที เวลา 19.00-20.00 น. สำหรับการจุดคบเพลิง จะมีนายพงศ์โพยม วาศภูติ อดีตปลัดกระทรวงมหาดไทย และอดีตนายกสมาคมกีฬาวอลเลย์บอลแห่งประเทศไทย, พ.ต.หญิง อุดมพร พลศักดิ์ หรือ น้องอร สู้โว้ย เจ้าของเหรียญทองยกน้ำหนักโอลิมปิกเหรียญแรกของไทย ที่กรุงเอเธนส์ ประเทศกรีซ ปี 2004, ดุ่ย สินธุ์เพชร กรวยทอง นักยกน้ำหนักชายคนแรกที่คว้าเหรียญโอลิมปิกเกมส์ 2016 โดยคว้าเหรียญทองแดงมาครอง และ กิ๊ฟ วิลาวัณย์ อภิญญาพงศ์ นักวอลเลย์บอลทีมชาติขวัญใจชาวไทย ร่วมกันจุดคบเพลิงพร้อมกัน,ตารางสรุปเหรียญรางวัล,http://processing.sut.ac.th/Report/medals/
กีฬามหาวิทยาลัยแห่งประเทศไทย ครั้งที่ 44 สุรนารีเกมส์ เปิดฉากเป็นทางการวันนี้ (21 ก.พ.) ที่ ม.เทคโนโลยีสุรนารี (มทส.) ขณะที่นักลีลาศจาก ม.ธรรมศาสตร์ ช่วยกันกวาดเหรียญทอง
สุรนารีเกมส์,กีฬามหาวิทยาลัยแห่งประเทศไทย ครั้งที่ 44,ม.ธรรมศาสตร์,ม.เทคโนโลยีสุรนารี